text:
пребиваващ в Алжир от май 2009 г., б) име на бащата: Ahmed Nacer Abderrahmane, име на майката: Hafsi Mabrouka. Дата на определянето, посочено в член 2a, параграф 4, буква б): 17.3.2004 г.“ в категорията „Физически лица“ се заменя със следния текст:
 „Yacine Ahmed Nacer (известен още като: a) Yacine di Annaba, б) Il Lungo, в) Naslano). Адрес: 6 Rue Mohamed Khemisti, Annaba, Алжир. Дата на раждане: 2.12.1967 г. Месторождение: Annaba, Алжир. Гражданство: алжирско. Други сведения: а) по получена информация е пребивава в Алжир от 2009 г., б) име на бащата: Ahmed Nacer Abderrahmane, име на майката: Hafsi Mabrouka. Дата на определянето, посочено в член 2a, параграф 4, буква б): 17.3.2004 г.“
 (70)
 Вписването „Youcef Abbes (известен още като Giuseppe ) Адрес: а) Via Padova, 82, Milan, Italy, б) Via Manzoni 33, Cinisello Balsamo (MI), Италия. Дата на раждане: 5.1.1965 г. Месторождение: Bab El Oued, Алжир. Гражданство: алжирско. Други сведения: по получени данни починал през април 2000 г.“ в категория „Физически лица“ се заменят със следния текст:
 „Youcef Abbes (известен още като Giuseppe). Дата на раждане: 5.1.1965 г. Месторождение: Bab el Oued, Алжир, Algeria. Гражданство: алжирско. Други сведения: а) италианските власти го считат за укриващ се от правосъдието от 5 юли 2008 г., б) по получени данни починал през 2000 г. в) име на бащата: Mokhtar, г) име на майката: Abbou Aicha, д) брат на Moustafa Abbes. Дата на определянето, посочено в член 2a, параграф 4, буква б): 17.3.2004 г.“
 (71)
 Вписването „Sajid Mohammed Badat (известен още като: а) Abu Issa, б) Saajid Badat, в) Sajid Badat, г) Muhammed Badat, д) Sajid Muhammad Badat, е) Saajid Mohammad Badet, ж) Muhammed Badet, з) Sajid Muhammad Badet, и) Sajid Mahomed Badat). Дата на раждане: а) 28.3.1979 г. б) 8.3.1976 г. Месторождение: Gloucester, Обединено кралство. Номер на паспорта: а) 703114075 (паспорт на Обединеното кралство), б) 026725401 (паспорт на Обединеното кралство). Други сведения: понастоящем задържан в Обединеното кралство. Предишен адрес в Gloucester, Обединеното кралство.“ в категорията „Физически лица “ се заменя със следния текст:
 „Sajid Mohammed Badat (известен още като: а) Abu Issa, б) Saajid Badat, в) Sajid Badat, г) Muhammed Badat, д) Sajid Muhammad Badat, е) Saajid Mohammad Badet, ж) Muhammed Badet, з) Sajid Muhammad Badet, и) Sajid Mahomed Badat). Дата на раждане: 28.3.1979 г. Месторождение: Gloucester, Обединено кралство. Гражданство: британско. Номер на паспорта: а) 703114075 (паспорт в Обединеното кралство), б) 026725401 (паспорт от Обединеното кралство, изтекъл на 22.4.2007 г.), в) 0103211414 (паспорт от Обединенота кралство). Други сведения: Освободен от затвора в Обединеното кралство през ноември 2010 г. Дата на определянето, посочено в член 2a, параграф 4, буква б): 15.12.2005 г.“


text:
 29.3.2019
 BG
 Официален вестник на Европейския съюз
 L 88/19
 РЕГЛАМЕНТ ЗА ИЗПЪЛНЕНИЕ (ЕС) 2019/530 НА КОМИСИЯТА
 от 27 март 2019 година
 за определяне на референтни лаборатории на Европейския съюз за вредителите по растенията — за насекоми и акари, нематоди, бактерии, гъби и оомицети, вируси, вироиди и фитоплазми
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2017/625 на Европейския парламент и на Съвета от 15 март 2017 г. относно официалния контрол и другите официални дейности, извършвани с цел да се гарантира прилагането на законодателството в областта на храните и фуражите, правилата относно здравеопазването на животните и хуманното отношение към тях, здравето на растенията и продуктите за растителна защита, за изменение на регламенти (ЕО) No 999/2001, (ЕО) No 396/2005, (ЕО) No 1069/2009, (ЕО) No 1107/2009, (ЕС) No 1151/2012, (ЕС) No 652/2014, (ЕС) 2016/429 и (ЕС) 2016/2031 на Европейския парламент и на Съвета, регламенти (ЕО) No 1/2005 и (ЕО) No 1099/2009 на Съвета и директиви 98/58/ЕО, 1999/74/ЕО, 2007/43/ЕО, 2008/119/ЕО и 2008/120/ЕО на Съвета, и за отмяна на регламенти (ЕО) No 854/2004 и (ЕО) No 882/2004 на Европейския парламент и на Съвета, директиви 89/608/ЕИО, 89/662/ЕИО, 90/425/ЕИО, 91/496/ЕИО, 96/23/ЕО, 96/93/ЕО и 97/78/ЕО на Съвета и Решение 92/438/ЕИО на Съвета (Регламент относно официалния контрол) (1), и по-специално член 93, параграф 1 от него,
 като има предвид, че:
 (1)
 С Делегиран регламент (ЕС) 2018/631 на Комисията (2) се създават референтни лаборатории на Европейския съюз („РЛЕС“) за вредителите по растенията — за насекоми и акари, нематоди, бактерии, гъби и оомицети, както и вируси, вироиди и фитоплазми.
 (2)
 След създаването на тези референтни лаборатории на ЕС Комисията проведе публична процедура за подбор за определяне на РЛЕС за вредителите по растенията — за насекоми и акари, нематоди, бактерии, гъби и оомицети, както и вируси, вироиди и фитоплазми.
 (3)
 В процедурата за подбор за определяне на РЛЕС за вредителите по растенията — за насекоми и акари, кандидатства консорциум, начело с French Agency for Food, Environmental and Occupational Health and Safety (ANSES), в който влиза също Austrian Agency for Health and Food Safety (AGES).
 (4)
 В процедурата за подбор за определяне на РЛЕС за вредителите по растенията — за нематоди, кандидатства консорциум, начело с French Agency for Food, Environmental and Occupational Health and Safety (ANSES), в който влиза също Flanders Research Institute for Agriculture, Fisheries and Food (ILVO, Белгия).
 (5)
 В процедурата за подбор за определяне на РЛЕС за вредителите по растенията — за бактерии, кандидатства консорциум, начело с Netherlands Food and Consumer Product Safety Authority-National Reference Centre Plant Health (NVWA-NRC), в който влизат също Flanders Research Institute for Agriculture, Fisheries and Food (ILVO, Белгия), Research Centre for Plant Protection and Certification (CREA-DC (DIALAB), Италия) и National Institute of Biology (NIB, Словения).
 (6)
 В процедурата за подбор за определяне на РЛЕС за вредителите по растенията — за гъби и оомицети, кандидатства French Agency for Food, Environmental and Occupational Health and Safety (ANSES).
 (7)
 В процедурата за подбор за определяне на РЛЕС за вредителите по растенията — за вируси, вироиди и фитоплазми, кандидатства консорциум,

type: legislation

jurisdiction: EU


text:
начело с Netherlands Food and Consumer Product Safety Authority-National Reference Centre Plant Health (NVWA-NRC), съставен също от Research Centre for Plant Protection and Certification (CREA-DC (DIALAB), Италия) и National Institute of Biology (NIB, Словения).
 (8)
 Комисията за оценка и подбор, назначена за процедурата за подбор, стигна до заключението, че всички тези консорциуми и лаборатории изпълняват изискванията, посочени в член 93, параграф 3 от Регламент (ЕС) 2017/625, и могат да бъдат отговорни за изпълнението за задачите, посочени в член 94 от същия регламент.
 (9)
 Следователно тези четири консорциума и тази лаборатория се определят като РЛЕС за съответните вредители по растенията — за насекоми и акари, нематоди, бактерии, гъби и оомицети, както и вируси, вироиди и фитоплазми. Техните работни програми следва да се изготвят в съответствие с целите и приоритетите на съответните работни програми, приети от Комисията в съответствие с член 36 от Регламент (ЕС) No 652/2014 на Европейския парламент и на Съвета (3).
 (10)
 За да се гарантира поддържане на необходимото ниво на методите за анализ, тестове или диагностика, както и на разработването на валидирани методи и координираното съдействие на националните лаборатории, и в съответствие с член 93, параграф 2, буква б) от Регламент (ЕС) 2017/625, определянето на РЛЕС следва да се преразглежда редовно,
 ПРИЕ НАСТОЯЩИЯ РЕГЛАМЕНТ:
 Член 1
 Референтна лаборатория на Европейския съюз за вредителите по растенията — за насекоми и акари
 Посоченият по-долу консорциум се определя за референтна лаборатория на Европейския съюз за вредителите по растенията — за насекоми и акари, отговорна за подпомагането на хоризонталните дейности на Комисията и на държавите членки в областта на здравето на растенията:
 Консорциум, воден от French Agency for Food, Environmental and Occupational Health and SafetyАгенцията за безопасност на храните, околната среда и труда на Франция (ANSES, Plant Health Laboratory, Entomology and Invasive Plants Unit, 755 avenue du campus Agropolis, CS 30016, 34988 Montferrier-sur-Lez cedex, Франция),
 състоящ се също от:
 Austrian Agency for Health and Food Safety (AGES, Institute for Sustainable Plant Production, Spargelfeldstraße 191, 1220 Vienna, Австрия).
 Член 2
 Референтна лаборатория на Европейския съюз за вредителите по растенията — за нематоди
 Посоченият по-долу консорциум се определя за референтна лаборатория на Европейския съюз за вредителите по растенията — за нематоди, отговорна за подпомагането на хоризонталните дейности на Комисията и на държавите членки в областта на здравето на растенията:
 Консорциум, воден от French Agency for Food, Environmental and Occupational Health and Safety (ANSES, Plant Health Laboratory, Nematology Unit, Domaine de la Motte au Vicomte - BP 35327, 35653 Le Rheu, Франция),
 състоящ се също от:
 Flanders Research Institute for Agriculture, Fisheries and Food (ILVO, Plant Sciences, Nematology group, Burg. Van Gansberghelaan 96, 9820 Merelbeke, Белгия).
 Член 3
 Референтна лаборатория на Европейския съюз за вредителите по растенията — за бактерии
 Посоченият по-долу консорциум се определя за референтна лаборатория на Европейския съюз за вредителите по растенията — за бактерии, отговорна за подпомагането на хоризонталните дейности на Комисията и на държавите членки в областта на здравето на растенията:
 Консорциум, воден от Netherlands Food and Consumer Product Safety Authority-National Reference Centre Plant Health (NVWA-NRC, Bacteriology group, Geertjesweg, 15,


text:
6706 EA Wageningen, Нидерландия),
 състоящ се също от:
 —
 Flanders Research Institute for Agriculture, Fisheries and Food (ILVO, Plant Sciences, Bacteriology group, Burg. Van Gansberghelaan 96, 9820 Merelbeke, Белгия);
 —
 Research Centre for Plant Protection and Certification (CREA-DC (DIALAB), Laboratory of Phytopathology, Bacteriology group, via Carlo Giuseppe Bertero 22, 00156 Roma, Италия);
 —
 National Institute of Biology (NIB, Department of Biotechnology and Systems Biology, Bacteriology and Metrology Unit, Laboratory for diagnostics of bacteria, Večna pot 111, Ljubljana, Словения).
 Член 4
 Референтна лаборатория на Европейския съюз за вредителите по растенията —за гъби и оомицети
 Посочената по-долу лаборатория се определя за референтна лаборатория на Европейския съюз за вредителите по растенията — за гъби и оомицети, отговорна за подпомагането на хоризонталните дейности на Комисията и на държавите членки в областта на здравето на растенията:
 French Agency for Food, Environmental and Occupational Health and Safety (ANSES, Plant Health Laboratory, Mycology Unit, Domaine de Pixérécourt, CS 400009, 54220 Malzéville, Франция).
 Член 5
 Референтна лаборатория на Европейския съюз за вредителите по растенията — за вируси, вироиди и фитоплазми
 Посоченият по-долу консорциум се определя за референтна лаборатория на Европейския съюз за вредителите по растенията — за вируси, вироиди и фитоплазми, отговорна за подпомагането на хоризонталните дейности на Комисията и на държавите членки в областта на здравето на растенията:
 Консорциум, воден от Netherlands Food and Consumer Product Safety Authority-National Reference Centre Plant Health (NVWA-NRC, Virology group, Geertjesweg, 15, 6706 EA Wageningen, Нидерландия),
 състоящ се също от:
 —
 Research Centre for Plant Protection and Certification (CREA-DC (DIALAB), Laboratory of Phytopathology, Virology group, via Carlo Giuseppe Bertero 22, 00156 Roma, Италия);
 —
 National Institute of Biology (NIB, Department of Biotechnology and Systems Biology, Microbiology Unit, Laboratory for diagnostics of viruses, viroids and phytoplasmas, Večna pot 111, Ljubljana, Словения).
 Член 6
 Преразглеждане на определянето
 Определянето на референтните лаборатории на Европейския съюз се преразглежда редовно.
 Член 7
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 27 март 2019 година.
 За Комисията
 Председател
 Jean-Claude JUNCKER
 (1) ОВ L 95, 7.4.2017 г., стр. 1.
 (2) Делегиран регламент (ЕС) 2018/631 на Комисията от 7 февруари 2018 г. за допълнение на Регламент (ЕС) 2017/625 на Европейския парламент и на Съвета посредством създаване на референтни лаборатории на Европейския съюз за вредителите по растенията (ОВ L 105, 25.4.2018 г., стр. 1).
 (3) Регламент (ЕС) No 652/2014 на Европейския парламент и на Съвета от 15 май 2014 г. за установяване на разпоредби за управлението на разходите, свързани с хранителната верига, здравеопазването на животните и хуманното отношение към тях, здравето на растенията и растителния репродуктивен материал, за изменение на директиви 98/56/ЕО, 2000/29/ЕО и 2008/90/ЕО на Съвета, на регламенти (ЕО) No 178/2002, (ЕО) No 882/2004 и (ЕО) No 396/2005 на Европейския парламент и на Съвета, на Директива 2009/128/ЕО на Европейския парламент и на Съвета и на Регламент (ЕО) No 1107/2009 на Европейския парламент и на Съвета и за


text:
 26.1.2016
 BG
 Официален вестник на Европейския съюз
 L 17/3
 РЕГЛАМЕНТ ЗА ИЗПЪЛНЕНИЕ (ЕС) 2016/80 НА КОМИСИЯТА
 от 13 януари 2016 година
 за вписване на наименование в регистъра на защитените наименования за произход и защитените географски указания [Σταφίδα Σουλτανίνα Κρήτης (Stafida Soultanina Kritis) (ЗГУ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
 като има предвид, че:
 (1)
 В съответствие с член 50, параграф 2, буква а) от Регламент (ЕС) No 1151/2012 подаденото от Гърция заявление за регистрация на наименованието „Σταφίδα Σουλτανίνα Κρήτης“ (Stafida Soultanina Kritis) беше публикувано в Официален вестник на Европейския съюз
 (2).
 (2)
 На 26 юни 2014 г. Комисията получи уведомление за възражение от Измирската стокова борса (Турция). Посоченото по-горе уведомление за възражение е последвано от мотивирано възражение, изпратено с писмо от 26 август 2014 г.
 (3)
 Комисията разгледа възражението и е установено, че то е приемливо по смисъла на член 10 от Регламент (ЕС) No 1151/2012. С писмо от 26 септември 2014 г. тя прикани заинтересованите страни да проведат необходимите консултации, за да постигнат съгласие помежду си в съответствие с техните вътрешни процедури.
 (4)
 Не бе постигнато споразумение между страните в определения срок.
 (5)
 Съответно Комисията следва да приеме решение в съответствие с процедурата по член 52, параграф 3, буква б) от Регламент (ЕС) No 1151/2012.
 (6)
 Възразяващата страна твърди, че заявлението не съответства на условията, предвидени в член 5, член 6, параграфи 3 и 4 и член 7, параграф 1 от Регламент (ЕС) No 1151/2012. Според становището на възразяващата страна характеристиките на продукта не са отличителни, тъй като климатичните и почвените условия, които са решаващ елемент за качеството на продукта, са същите като в Турция. Освен това думите „sultan“ и „sultaniye“ имат етимологичен произход от Турция (т.е. Анадола). Поради това наименованието „soultanina“ би могло да се дължи на Турция. Освен това се твърди, че продукт с наименование „Aegean Sultana“, подобен на „Σταφίδα σουλτανίνα Κρήτης“ (Stafida Soultanina Kritis), е регистриран в Турция като защитено наименование за произход, и е станал търговска марка. Наличието на термина „Soultanina“ в гръцкото наименование съответно би застрашило турското регистрирано наименование, би създало нелоялна конкуренция и би подвело потребителите. Последно, думата „Soultanina“ e омоним на наименование, което вече фигурира в регистъра и следователно не може да бъде регистрирано. Поради това заявлението следва да бъде изцяло отхвърлено.
 (7)
 Независимо от посочените по-горе твърдения, представени от възразяващата страна, ЗГУ „Σταφίδα σουλτανίνα Κρήτης“ (Stafida Soultanina Kritis) следва да бъде регистрирано по следните причини.
 (8)
 Безспорно е, че наименованието произхожда от Анадола. Въпреки това, тъй като наименованието „Soultanina“ действително се отнася до лозов сорт, който се отглежда в много страни, то вече не е свързано с мястото на произход. Поради това от правна гледна точка то може да се отнася за продукт, който не е с произход от Анадола. „Soultanina“ вече е била класифицирана като лозов


text:
сорт съгласно Регламент (ЕИО) No 3800/81 на Комисията (3), който понастоящем е отменен. В действащата понастоящем правна рамка за „Soultanina“ беше подадено уведомление като за винен сорт лози по смисъла на член 63, параграф 1, буква г) от Регламент (ЕО) No 607/2009 на Комисията (4).
 (9)
 По отношение на специфичните характеристики на „Σταφίδα σουλτανίνα Κρήτης“ (Stafida Soultanina Kritis) (ЗГУ) в единния документ точно и изчерпателно се описва връзката между специфичните качества на продукта и географския район. Продуктът се характеризира с високо съдържание на захар (най-малко 75 %) и с ниско съдържание на влага (максимум 16 %). Благодарение на варовитите почви на остров Крит виреят растения, които раждат плодове с много добро качество, дължащо се на високото съдържание на захари. Ниските количества на валежите и големият брой часове слънцегреене през юли и август, когато гроздето узрява, оказват благоприятно влияние върху концентрацията на захари. Дъждовете през този период водят до намаляване на захарите в гроздето, а това понижава качеството му. Топлото и сухо време и практиката на потапяне на гроздето в алкален разтвор преди изсушаването им водят до бърза загуба на вода и едновременно повишаване на съдържанието на захари, поради което потъмняването спира и стафидите придобиват характерния си цвят. Измирската стокова борса не даде валидни основания за оспорването на тези твърдения.
 (10)
 Турският продукт „Aegean Sultanas“ не представлява ЗНП, регистриран в съответствие с правото на ЕС. Той не е със специална защита съгласно Регламент (ЕС) No 1151/2012. По-специално, не може да се счита за вероятно той да възпрепятства регистрацията на омонимно наименование съгласно член 6, параграф 3 от Регламент (ЕС) No 1151/2012. При всички случаи „Soultanina“ не е наименование на продукт, който е омонимен с „Aegean Sultanas“.
 (11)
 Наименованието „Soultanina“ само по себе си няма вероятност да подведе потребителите относно произхода на продукта, тъй като той е общоизвестен като лозов сорт, който може да бъде отглеждан навсякъде по света. Освен това в този конкретен случай наименованието „Soultanina“ се придружава от географски термин („Kritis“), който премахва всякакво хипотетичното съмнение относно произхода на продукта.
 (12)
 Независимо от защитата, предоставена на „Σταφίδα σουλτανίνα Κρήτης“ (Stafida Soultanina Kritis), наименованието „Soultanina“ може да продължи да се използва на територията на Съюза, при условие че се спазват принципите и правилата, приложими съгласно правния ред на Съюза.
 (13)
 Във възражението не се съдържат точни данни за предполагаемата регистрирана търговска марка. Не се споменава търговска марка, регистрирана от страна на Турция на територията на ЕС.
 (14)
 Поради горепосочените причини се стигна до заключението, че наименованието „Σταφίδα σουλτανίνα Κρήτης“ (Stafida Soultanina Kritis) (ЗГУ) следва да бъде вписано в регистъра на защитените наименования за произход и защитените географски указания.
 (15)
 Мерките, предвидени в настоящия регламент, са в съответствие със становището на Комитета по качеството на селскостопанските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Σταφίδα Σουλτανίνα Κρήτης“ (Stafida Soultanina Kritis) (ЗГУ).
 Наименованието в първия параграф се използва за определяне на продукт от клас 1.6. „Плодове, зеленчуци и зърнени храни, пресни или преработени“ от приложение XI към Регламент за изпълнение (ЕС) No 668/2014 на Комисията (5).
 Член 2
 Настоящият регламент влиза в


text:
сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 13 януари 2016 година.
 За Комисията
 Председател
 Jean-Claude JUNCKER
 (1) ОВ L 343, 14.12.2012 г., стр. 1.
 (2) ОВ C 101, 5.4.2014 г., стр. 7.
 (3) Регламент (ЕИО) No 3800/81 на Комисията от 16 декември 1981 г. за определяне на класификацията на сортовете лози (ОВ L 381, 31.12.1981 г., стр. 1).
 (4) Регламент (ЕО) No 607/2009 на Комисията от 14 юли 2009 г. относно определяне на някои подробни правила за прилагането на Регламент (ЕО) No 479/2008 на Съвета по отношение на защитените наименования за произход и защитените географски указания, традиционните наименования, етикетирането и представянето на определени лозаро-винарски продукти (ОВ L 193, 24.7.2009 г., стр. 60).
 (5) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).


text:
 29.11.2012
 BG
 Официален вестник на Европейския съюз
 L 329/12
 РЕГЛАМЕНТ ЗА ИЗПЪЛНЕНИЕ (ЕС) No 1114/2012 НА КОМИСИЯТА
 от 26 ноември 2012 година
 относно класирането на някои стоки в Комбинираната номенклатура
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
 като има предвид, че:
 (1)
 С цел да се осигури еднакво прилагане на Комбинираната номенклатура, приложена към Регламент (ЕИО) No 2658/87, е необходимо да се приемат мерки относно класирането на стоките, посочени в приложението към настоящия регламент.
 (2)
 Регламент (ЕИО) No 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
 (3)
 Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
 (4)
 Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) No 2913/92 на Съвета от 12 октомври 1992 година относно създаване на Митнически кодекс на Общността (2).
 (5)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
 Член 2
 Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) No 2913/92.
 Член 3
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 ноември 2012 година.
 За Комисията, от името на председателя,
 Algirdas ŠEMETA
 Член на Комисията
 (1) ОВ L 256, 7.9.1987 г., стр. 1.
 (2) ОВ L 302, 19.10.1992 г., стр. 1.
 ПРИЛОЖЕНИЕ
 Описание на стоките
 Класиране
 (код по КН)
 Мотиви
 (1)
 (2)
 (3)
 Превозно средство с гъсенична верига за транспорт на стоки (т.нар. „минитрак“) с бутален двигател с вътрешно горене и запалване чрез компресия с работен обем 479 cm3, брутно тегло на превозното средство 2 085 kg и приблизителни размери 265 × 95 × 202 cm.
 Превозното средство се състои


text:
от шаси с накланяща се товарна платформа с три отварящи се странични стени и открита кабина със седалка за водача.
 Теглото на превозното средство без товар е 840 kg, максималната му товароносимост е 1 200 kg. Максималната скорост на превозното средство е около 6 km/h.
 Превозното средство, предназначено за транспортиране и разтоварване на изкопан или друг материал на къси разстояния при неравен терен, не е предназначено за използване на публични пътища.
 (1) Вж. изображението.
 8704 10 10
 Класирането се определя въз основа на Общи правила 1 и 6 за тълкуване на Комбинираната номенклатура и описанието на кодовете по КН 8704, 8704 10 и 8704 10 10.
 Превозното средство е предназначено за използване извън пътищата, на неравен терен, за транспорт и разтоварване на изкопан или друг материал. Освен това, лекотоварните превозни средства от този тип, използвани на строителни площадки, се класират като самосвали (вж. също обяснителни бележки към Хармонизираната система за позиция 8704 и обяснителните бележки към КН за позиция 8704, и обяснителните бележки за кодове по КН 8704 10 10 и 8704 10 90).
 Фактът, че превозното средство е оборудвано с накланяща се товарна платформа и гъсенични вериги вместо колела не изключва класирането му като самосвал (вж. също Решение на Съда на Европейския съюз по дело C-396/02).
 Следователно превозното средство следва да се класира по код по КН 8704 10 10 като самосвал, предназначен за употреба извън пътищата.
 (1) Изображението е само за информация.


text:
 23.6.2011
 BG
 Официален вестник на Европейския съюз
 L 163/23
 РЕГЛАМЕНТ ЗА ИЗПЪЛНЕНИЕ (ЕС) No 610/2011 НА КОМИСИЯТА
 от 22 юни 2011 година
 относно отпускането на права за внос за подадените за периода от 1 юли 2011 г. до 30 юни 2012 г. заявления в рамките на откритата с Регламент (ЕО) No 431/2008 тарифна квота за замразено месо от едър рогат добитък
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1),
 като взе предвид Регламент (ЕО) No 1301/2006 на Комисията от 31 август 2006 г. относно установяване на общи правила за прилагането на тарифните квоти за внос на селскостопански продукти, управлявани чрез система от лицензии за внос (2), и по-специално член 7, параграф 2 от него,
 като има предвид, че:
 (1)
 С Регламент (ЕО) No 431/2008 на Комисията от 19 май 2008 г. относно откриване и управление на тарифна квота за замразено месо от едър рогат добитък, включено в код по КН 0202, и продукти, включени в код по КН 0206 29 91 (3) беше открита тарифна квота за вноса на продукти от месо от животни от рода на едрия рогат добитък.
 (2)
 Заявените за периода от 1 юли 2011 г. до 30 юни 2012 г. количества надвишават наличните количества. Следователно е целесъобразно да се определи в какъв размер могат да се предоставят правата за внос, като се фиксира коефициентът на отпускане, който да се прилага за заявените количества,
 ПРИЕ НАСТОЯЩИЯ РЕГЛАМЕНТ:
 Член 1
 За заявленията за права за внос за квота с пореден номер 09.4003, подадени съгласно Регламент (ЕО) No 431/2008 за периода от 1 юли 2011 г. до 30 юни 2012 г., се прилага коефициент на отпускане 28,953811 %.
 Член 2
 Настоящият регламент влиза в сила на 23 юни 2011 година.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 22 юни 2011 година.
 За Комисията, от името на председателя,
 José Manuel SILVA RODRÍGUEZ
 Генерален директор на Генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 238, 1.9.2006 г., стр. 13.
 (3) ОВ L 130, 20.5.2008 г., стр. 3.


text:
 21.4.2022
 BG
 Официален вестник на Европейския съюз
 L 119/68
 РЕГЛАМЕНТ ЗА ИЗПЪЛНЕНИЕ (ЕС) 2022/651 НА КОМИСИЯТА
 от 20 април 2022 година
 за започване на преглед на Регламент за изпълнение (ЕС) 2017/1993 за налагане на окончателно антидъмпингово мито върху вноса на определени мрежести тъкани от стъклени влакна с произход от Китайската народна република, чийто обхват бе разширен за вноса на определени мрежести тъкани от стъклени влакна, изпращани от Индия, Индонезия, Малайзия, Тайван и Тайланд, независимо дали са декларирани с произход от тези държави, с цел проучване на възможността за освобождаване от посочените мерки на един индийски производител износител, отмяна на антидъмпинговото мито по отношение на вноса от посочения производител износител и въвеждане на регистрационен режим за вноса от този производител износител
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния антидъмпингов регламент“), и по-специално член 13, параграф 4 и член 14, параграф 5 от него,
 като взе предвид Регламент за изпълнение (ЕС) 2017/1993 на Комисията от 6 ноември 2017 г. за налагане на окончателно антидъмпингово мито върху вноса на определени мрежести тъкани от стъклени влакна с произход от Китайската народна република, чийто обхват бе разширен за вноса на определени мрежести тъкани от стъклени влакна, изпращани от Индия, Индонезия, Малайзия, Тайван и Тайланд, независимо дали са декларирани с произход от тези държави, след направения преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (2),
 след като информира държавите членки,
 като има предвид, че:
 1. ИСКАНЕ
 (1)
 Европейската комисия („Комисията“) получи искане за освобождаване от антидъмпинговите мерки, приложими към вноса на определени мрежести тъкани от стъклени влакна, изпращани от Индия, независимо дали са декларирани с произход от Индия, по отношение на Urja Products Private Limited („заявителя“), в съответствие с член 13, параграф 4 от основния антидъмпингов регламент.
 (2)
 Искането бе подадено на 23 август 2021 г. от заявителя, който е производител износител на мрежести тъкани от стъклени влакна в Индия („засегнатата държава“).
 2. ПРОДУКТ, ПРЕДМЕТ НА ПРЕГЛЕДА
 (3)
 Продуктът, предмет на прегледа, са мрежести тъкани от стъклени влакна с размер на отворите над 1,8 mm както на дължина, така и на широчина, с тегло над 35 g/m2, с изключение на дисковете от стъклени влакна, изпращани от Индия, независимо дали са декларирани с произход от Индия, понастоящем класирани в кодове по КН ex 7019 63 00, ex 7019 64 00, ex 7019 65 00, ex 7019 66 00 и ex 7019 69 90 (кодове по ТАРИК 7019630014, 7019640014, 7019650014, 7019660014 и 7019699014). Кодовете по КН и ТАРИК са посочени само за информация.
 3. СЪЩЕСТВУВАЩИ МЕРКИ
 (4)
 С Регламент (ЕС) No 791/2011 (3) Съветът наложи окончателни антидъмпингови мита върху вноса на определени мрежести тъкани от стъклени влакна с произход от Китайската народна република.
 (5)
 Обхватът на тези мерки бе разширен с регламенти за


text:
изпълнение (ЕС) No 672/2012 (4), (ЕС) No 21/2013 (5) и (ЕС) No 1371/2013 (6) на Съвета, последно изменен с Регламент за изпълнение (ЕС) 2018/1711 на Комисията (7), с включването на вноса на определени мрежести тъкани от стъклени влакна, изпращани от Индия, Индонезия, Малайзия, Тайван и Тайланд, независимо дали са декларирани с произход от тези държави, с изключение на произвежданите от Montex Glass Fibre Industries Pvt. Ltd и Pyrotek India Pvt. Ltd.
 (6)
 С Регламент за изпълнение (ЕС) No 976/2014 на Комисията (8) обхватът на тези мерки беше разширен с включването на вноса на леко видоизменени мрежести тъкани от стъклени влакна.
 (7)
 Действащите понастоящем мерки са наложени с Регламент за изпълнение (ЕС) 2017/1993 след преглед с оглед изтичане на срока на действие на мерките в съответствие с член 11, параграф 2 от основния антидъмпингов регламент, изменен с Регламент за изпълнение (ЕС) 2018/788 на Комисията (9), с който бе предоставено освобождаване на SPG Glass Fibre PVT. Ltd.
 4. ОСНОВАНИЯ ЗА ПРЕГЛЕДА
 (8)
 Заявителят твърди, че не е изнасял продукта, предмет на прегледа, за Съюза по време на отчетния период, използван при разследването, довело до мерките с разширен обхват, приети с Регламент за изпълнение (ЕС) No 1371/2013, а именно периода от 1 април 2012 г. до 31 март 2013 г. („първоначалния разследван период“). Всъщност заявителят вече бе заявил интереса си по време на разследването, довело до разширяването на обхвата на мерките, в рамките на което се стигна до заключението, че „Urja Products не произвежда продукта, предмет на разследването“ (10).
 (9)
 Освен това заявителят представи доказателства, че е действителен производител, и заяви, че не е заобикалял съществуващите мерки.
 (10)
 Заявителят също така изтъкна, че след първоначалния разследван период, през 2020 г. и 2021 г., е изнасял продукта, предмет на прегледа, за Съюза.
 5. ПРОЦЕДУРА
 5.1. Започване
 (11)
 Комисията проучи наличните данни и стигна до заключението, че са налице достатъчно доказателства, даващи основание за започването на разследване в съответствие с член 13, параграф 4 от основния антидъмпингов регламент с цел проучване на възможността за освобождаване на заявителя от мерките с разширен обхват.
 (12)
 Производителите от Съюза, за които е известно, че са засегнати, бяха уведомени за искането за преглед и им беше предоставена възможност да направят коментари.
 (13)
 В рамките на разследването Комисията ще обърне специално внимание на връзката на заявителя с дружествата, които са обект на съществуващите мерки, за да се гарантира, че тя не е установена, за да бъде използвана за заобикаляне на мерките. Комисията също така ще разгледа необходимостта от налагане на специални условия за наблюдение, ако при разследването се заключи, че е обосновано предоставянето на освобождаване.
 5.2. Отмяна на съществуващите антидъмпингови мерки и регистрационен режим за вноса
 (14)
 В съответствие с член 11, параграф 4 от основния антидъмпингов регламент в случаи на нови износители във въпросната държава на износа, които не са изнасяли продукта по време на разследвания период, на който се основават мерките, действащото антидъмпингово мито следва да бъде отменено по отношение на вноса на продукта, предмет на прегледа, произвеждан и продаван за износ за Съюза от страна на заявителя.


text:
(15)
 В същото време този внос следва да подлежи на регистрационен режим в съответствие с член 14, параграф 5 от основния антидъмпингов регламент, за да се гарантира, че ако при прегледа се установи, че заявителят е заобикалял мерките, антидъмпинговите мита могат да бъдат наложени от датата на въвеждане на регистрационния режим за този внос. Размерът на възможните бъдещи задължения на заявителя ще бъде равен на митото, приложимо за „всички други дружества“ в член 1, параграф 2 от Регламент за изпълнение (ЕС) 2017/1993 (62,9 %).
 5.3. Разследван период в рамките на прегледа
 (16)
 Разследването ще обхване периода от 1 април 2012 г. до 31 декември 2021 г. („разследвания период в рамките на прегледа“).
 5.4. Разследване на заявителя
 (17)
 За да получи информацията, която счита за необходима за своето разследване, Комисията ще изпрати въпросник на заявителя. Заявителят трябва да представи попълнения въпросник в срок от 37 дни от датата на влизане в сила на настоящия регламент, освен ако е посочено друго, в съответствие с член 6, параграф 2 от основния антидъмпингов регламент.
 5.5. Други писмени изявления
 (18)
 При спазване на разпоредбите от настоящия регламент всички заинтересовани страни се приканват да изложат становищата си, да предоставят информация, както и доказателства в нейна подкрепа. Освен ако е посочено друго, тази информация и доказателствата в нейна подкрепа трябва да бъдат получени от Комисията в срок от 37 дни от датата на влизане в сила на настоящия регламент.
 5.6. Възможност за изслушване от службите на Комисията, на които е възложено разследването
 (19)
 Всички заинтересовани страни могат да поискат да бъдат изслушани от службите на Комисията, на които е възложено разследването. Всяко искане за изслушване трябва да бъде отправено в писмена форма и да бъде надлежно обосновано. Исканията за изслушване по въпроси, отнасящи се до започването на разследването, трябва да бъдат подадени в срок от 15 дни от датата на влизане в сила на настоящия регламент. След изтичането на този срок исканията за изслушване трябва да бъдат подадени в сроковете, изрично указани от Комисията в нейната комуникация със страните.
 5.7. Указания за представяне на писмени изявления и за изпращане на попълнени въпросници и кореспонденция
 (20)
 Информацията, предоставена на Комисията за целите на разследванията за търговска защита, не трябва да бъде обект на авторски права. Преди да предоставят на Комисията информация и/или данни, които са обект на авторски права на трета страна, заинтересованите страни трябва да поискат специално разрешение от носителя на авторското право, с което изрично се позволява на Комисията: а) да използва информацията и данните за целите на настоящата процедура за търговска защита и б) да предостави информацията и/или данните на заинтересованите страни по настоящото разследване по начин, който им позволява да упражнят правото си на защита.
 (21)
 Всички писмени изявления, включително информацията, която се изисква в настоящия регламент, попълнените въпросници и кореспонденцията, предоставени от заинтересованите страни на поверителна основа, се обозначават със „Sensitive“. Страните, които предоставят информация в хода на настоящото разследване, се приканват да обосноват искането си за разглеждане на поверителна основа.
 (22)
 В съответствие с член 19, параграф 2 от основния антидъмпингов регламент


text:
от страните, предоставящи обозначена със „Sensitive“ информация, се изисква да представят неповерителни резюмета, обозначени с „For inspection by interested parties“. Тези резюмета следва да бъдат достатъчно подробни, за да позволят разбиране в приемлива степен на същността на предоставената на поверителна основа информация.
 (23)
 Ако страна, предоставила обозначена със „Sensitive“ информация, не посочи основателна причина за искането за поверително разглеждане или не представи неповерително резюме с необходимия формат и качество, Комисията може да не вземе предвид тази информация, освен ако точността ѝ може да бъде убедително доказана с помощта на подходящи източници.
 (24)
 Заинтересованите страни се приканват да правят всички изявления и да подават всички искания, включително искания да бъдат регистрирани като заинтересовани страни, сканирани пълномощни и удостоверения, чрез електронната платформа TRON.tdi (https://tron.trade.ec.europa.eu/tron/TDI). Чрез използване на електронната платформа TRON.tdi или на електронна поща заинтересованите страни изразяват съгласието си с правилата, приложими за подаване в електронен формат, съдържащи се в документа „КОРЕСПОНДЕНЦИЯ С ЕВРОПЕЙСКАТА КОМИСИЯ ПО СЛУЧАИ ЗА ТЪРГОВСКА ЗАЩИТА“, публикуван на уебсайта на Генерална дирекция „Търговия“: http://trade.ec.europa.eu/doclib/docs/2014/june/tradoc_152563.pdf.
 (25)
 Заинтересованите страни трябва да посочат своето име, адрес, телефонен номер и валиден адрес на електронна поща и следва да гарантират, че предоставеният адрес на електронна поща е функциониращ официален служебен адрес, който се проверява ежедневно. След като данните за контакт бъдат предоставени, Комисията ще осъществява комуникацията със заинтересованите страни само чрез електронната платформа TRON.tdi или по електронна поща, освен ако те изрично поискат да получават всички документи от Комисията посредством друго средство за комуникация или освен ако естеството на документа, който трябва да бъде изпратен, изисква използването на препоръчана поща. За повече информация относно правилата за кореспонденция с Комисията, включително принципите, които се прилагат по отношение на изявленията, подадени чрез електронната платформа TRON.tdi и по електронна поща, заинтересованите страни следва да направят справка с указанията за комуникация със заинтересованите страни, посочени по-горе.
 Адрес на Комисията за кореспонденция:
 European Commission
 Directorate-General for Trade
 Directorate G
 Office: CHAR 04/039
 1040 Bruxelles/Brussel
 BELGIQUE/BELGIË
 Електронна поща: TRADE-R766-DUMPING@ec.europa.eu
 6. ВЪЗМОЖНОСТ ЗА ПРЕДСТАВЯНЕ НА КОМЕНТАРИ ВЪВ ВРЪЗКА С ИЗЯВЛЕНИЯ НА ДРУГИ СТРАНИ
 (26)
 С цел да се гарантира правото на защита, заинтересованите страни следва да имат възможност да представят коментари във връзка с информацията, предоставена от други заинтересовани страни. При това заинтересованите страни могат да разглеждат само въпроси, повдигнати в изявленията на другите заинтересовани страни, и не могат да повдигат нови въпроси. Коментарите във връзка с информацията, предоставена от други заинтересовани страни в отговор на разгласяването на окончателните констатации, следва да бъдат представени в срок от 5 дни от срока за представяне на коментари във връзка с окончателните констатации, освен ако е посочено друго. Ако е извършено допълнително окончателно разгласяване, коментарите на други заинтересовани страни в отговор на това допълнително разгласяване следва да бъдат представени в срок от 1 ден от срока за представяне на коментари във връзка с това допълнително разгласяване, освен ако е посочено друго. Изложените срокове не засягат правото на Комисията да изисква допълнителна информация от заинтересованите страни в надлежно обосновани случаи.
 7. УДЪЛЖАВАНЕ НА ОПРЕДЕЛЕНИТЕ В НАСТОЯЩИЯ РЕГЛАМЕНТ СРОКОВЕ
 (27)
 Искане за каквото и да


text:
било удължаване на предвидените в настоящия регламент срокове следва да бъде отправено само при изключителни обстоятелства и ще бъде уважено само ако е надлежно обосновано при посочени уважителни причини.
 (28)
 При всички случаи евентуално удължаване на срока за отговор на въпросниците обикновено се ограничава до 3 дни и по правило не надвишава 7 дни.
 (29)
 По отношение на сроковете за предоставяне на друга информация, определена в регламента, удължаванията на срока ще бъдат ограничени до 3 дни, освен ако е доказано наличието на изключителни обстоятелства.
 8. НЕОКАЗВАНЕ НА СЪДЕЙСТВИЕ
 (30)
 В случай че заинтересована страна откаже достъп до необходимата информация, не я предостави в срок или значително възпрепятства разследването, констатациите, независимо дали са положителни, или отрицателни, може да бъдат направени въз основа на наличните факти в съответствие с член 18 от основния антидъмпингов регламент.
 (31)
 Ако се установи, че заинтересована страна е предоставила невярна или подвеждаща информация, тази информация може да не бъде взета предвид и може да се използват наличните факти.
 (32)
 Ако заинтересована страна не оказва съдействие или оказва само частично съдействие и поради това констатациите се основават на наличните факти в съответствие с член 18 от основния антидъмпингов регламент, резултатът от разследването може да бъде по-малко благоприятен за тази страна, отколкото ако тя е оказала съдействие.
 (33)
 Ако отговорът не бъде изпратен по електронен път, това не се счита за неоказване на съдействие, при условие че заинтересованата страна покаже, че представянето на отговор по изисквания начин би довело до прекомерни допълнителни затруднения или разходи. Заинтересованата страна следва незабавно да се свърже с Комисията.
 9. СЛУЖИТЕЛ ПО ИЗСЛУШВАНИЯТА
 (34)
 Заинтересованите страни могат да поискат намесата на служителя по изслушванията при търговските процедури. Служителят по изслушванията разглежда искания за достъп до досието, спорове относно поверителността на документите, искания за удължаване на сроковете и всякакви други искания относно правото на защита на заинтересованите страни и на трети страни, които могат да възникнат по време на процедурата.
 (35)
 Служителят по изслушванията може да организира изслушвания и да действа като медиатор между заинтересованата(ите) страна(и) и службите на Комисията, за да гарантира, че заинтересованите страни упражняват изцяло правото си на защита. Искането за изслушване от служителя по изслушванията следва да бъде отправено в писмена форма и да бъде надлежно обосновано. Служителят по изслушванията ще разгледа основанията за исканията. Тези изслушвания следва да се провеждат само ако въпросите не са своевременно уредени със службите на Комисията.
 (36)
 Всяко искане трябва да се представи навреме и експедитивно, за да не се възпрепятства правилното протичане на процедурите. За тази цел заинтересованите страни следва да поискат намесата на служителя по изслушванията във възможно най-кратък срок след настъпването на събитието, което оправдава тази намеса. Служителят по изслушванията ще разгледа основанията за исканията за намеса, естеството на повдигнатите въпроси, както и въздействието на тези въпроси върху правото на защита, като надлежно вземе предвид интересите за добро администриране и за своевременно приключване на разследването.
 (37)
 За допълнителна информация и данни за контакт заинтересованите страни могат да посетят уебстраниците на служителя по изслушванията на уебсайта на Генерална дирекция „Търговия“: http://ec.europa.eu/trade/trade-policy-and-you/contacts/hearing-officer/.
 10. ГРАФИК


text:
НА РАЗСЛЕДВАНЕТО
 (38)
 В съответствие с член 11, параграф 5 от основния антидъмпингов регламент разследването ще бъде приключено в срок от девет месеца от датата на влизане в сила на настоящия регламент.
 11. ОБРАБОТКА НА ЛИЧНИТЕ ДАННИ
 (39)
 С всички лични данни, събрани по време на настоящото разследване, ще се борави в съответствие с Регламент (ЕС) 2018/1725 на Европейския парламент и на Съвета (11).
 (40)
 Съобщение за защита на личните данни, с което се информират всички физически лица за обработването на личните данни в рамките на предприеманите от Комисията дейности за търговска защита, е на разположение на уебсайта на ГД „Търговия“: http://ec.europa.eu/trade/policy/accessing-markets/trade-defence/,
 ПРИЕ НАСТОЯЩИЯ РЕГЛАМЕНТ:
 Член 1
 Започва се преглед на Регламент за изпълнение (ЕС) 2017/1993 в съответствие с член 13, параграф 4 от Регламент (ЕС) 2016/1036, за да се установи дали по отношение на вноса на мрежести тъкани от стъклени влакна с размер на отворите над 1,8 mm както на дължина, така и на широчина, с тегло над 35 g/m2, с изключение на дисковете от стъклени влакна, изпращани от Индия, независимо дали са декларирани с произход от Индия, понастоящем класирани в кодове по КН ex 7019 63 00, ex 7019 64 00, ex 7019 65 00, ex 7019 66 00 и ex 7019 69 90 (кодове по ТАРИК 7019 63 00 14, 7019 64 00 14, 7019 65 00 14, 7019 66 00 14 и 7019 69 90 14), произвеждани от Urja Products Private Limited (допълнителен код по ТАРИК C861), следва да се прилага антидъмпинговото мито, наложено с Регламент за изпълнение (ЕС) 2017/1993.
 Член 2
 Антидъмпинговото мито, наложено с Регламент за изпълнение (ЕС) 2017/1993, се отменя по отношение на вноса, посочен в член 1 от настоящия регламент.
 Член 3
 В съответствие с член 14, параграф 5 от Регламент (ЕС) 2016/1036 митническите органи предприемат необходимите мерки за въвеждане на регистрационен режим за посочения в член 1 от настоящия регламент внос.
 Срокът на действие на регистрационния режим изтича девет месеца след датата на влизане в сила на настоящия регламент.
 Член 4
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 20 април 2022 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 21.
 (2) ОВ L 288, 7.11.2017 г., стр. 4.
 (3) Регламент за изпълнение (ЕС) No 791/2011 на Съвета от 3 август 2011 г. за налагане на окончателно антидъмпингово мито и за окончателно събиране на временното мито, наложено върху вноса на определени мрежести тъкани от стъклени влакна с произход от Китайската народна република (ОВ L 204, 9.8.2011 г., стр. 1).
 (4) Регламент за изпълнение (ЕС) No 672/2012 на Съвета от 16 юли 2012 г. за разширяване на обхвата на окончателното антидъмпингово мито, наложено с Регламент за изпълнение (ЕС) No 791/2011 върху вноса на определени мрежести тъкани от стъклени влакна с произход от Китайската народна република, към вноса на определени мрежести тъкани от стъклени влакна, изпращани от


text:
Малайзия, независимо дали са декларирани с произход от Малайзия (ОВ L 196, 24.7.2012 г., стр. 1).
 (5) Регламент за изпълнение (ЕС) No 21/2013 на Съвета от 10 януари 2013 г. за разширяване на обхвата на окончателното антидъмпингово мито, наложено с Регламент за изпълнение (ЕС) No 791/2011 върху вноса на определени мрежести тъкани от стъклени влакна с произход от Китайската народна република, към вноса на определени мрежести тъкани от стъклени влакна, изпращани от Тайван и Тайланд, независимо дали са декларирани с произход от Тайван и Тайланд, или не (ОВ L 11, 16.1.2013 г., стр. 1).
 (6) Регламент за изпълнение (ЕС) No 1371/2013 на Съвета от 16 декември 2013 г. за разширяване на обхвата на окончателното антидъмпингово мито, наложено с Регламент за изпълнение (ЕС) No 791/2011 върху вноса на определени мрежести тъкани от стъклени влакна с произход от Китайската народна република, към вноса на определени мрежести тъкани от стъклени влакна, изпращани от Индия и Индонезия, независимо дали са декларирани с произход от Индия и Индонезия (ОВ L 346, 20.12.2013 г., стр. 20).
 (7) Регламент за изпълнение (ЕС) 2018/1711 на Комисията от 13 ноември 2018 г. за изменение на Регламент за изпълнение (ЕС) No 1371/2013 на Съвета по отношение на датата на прилагане на освобождаването, предоставено на индийски производители износители (ОВ L 286, 14.11.2018 г., стр. 12).
 (8) Регламент за изпълнение (ЕС) No 976/2014 на Комисията от 15 септември 2014 г. за разширяване на обхвата на окончателното антидъмпингово мито, наложено с Регламент за изпълнение (ЕС) No 791/2011 върху вноса на oпределени мрежести тъкани от стъклени влакна с произход от Китайската народна република, към вноса на определени леко видоизменени мрежести тъкани от стъклени влакна, също с произход от Китайската народна република (ОВ L 274, 16.9.2014 г., стр. 13).
 (9) Регламент за изпълнение (ЕС) 2018/788 на Комисията от 30 май 2018 г. за изменение на Регламент за изпълнение (ЕС) 2017/1993 за налагане на окончателно антидъмпингово мито върху вноса на определени мрежести тъкани от стъклени влакна с произход от Китайската народна република, чийто обхват бе разширен за вноса на определени мрежести тъкани от стъклени влакна, изпращани от Индия, Индонезия, Малайзия, Тайван и Тайланд, независимо дали са декларирани с произход от тези държави, след направения преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета (ОВ L 134, 31.5.2018 г., стр. 5).
 (10) Вж. съображения 11 и 50 от Регламент (ЕС) No 1371/2013.
 (11) Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).


text:
 24.7.2015
 BG
 Официален вестник на Европейския съюз
 L 196/7
 РЕГЛАМЕНТ ЗА ИЗПЪЛНЕНИЕ (ЕС) 2015/1207 НА КОМИСИЯТА
 от 23 юли 2015 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕC) No 1308/2013 на Европейския парламент и на Съвета от 17 декември 2013 г. за установяване на обща организация на селскостопанските пазари и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 23 юли 2015 година.
 За Комисията,
 от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 347, 20.12.2013 г., стр. 671.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 29,8
 MA
 159,2
 MK
 34,0
 ZZ
 74,3
 0707 00 05
 TR
 137,2
 ZZ
 137,2
 0709 93 10
 AR
 73,3
 TR
 117,4
 ZZ
 95,4
 0805 50 10
 AR
 112,5
 LB
 87,7
 UY
 130,9
 ZA
 141,7
 ZZ
 118,2
 0806 10 10
 EG
 228,7
 MA
 246,7
 TN
 174,9
 TR
 158,2
 US
 286,0
 ZZ
 218,9
 0808 10 80
 AR
 188,3
 BR
 119,9
 CH
 142,8
 CL
 141,7
 NZ
 140,8
 US
 165,7
 UY
 170,5
 ZA
 122,4
 ZZ
 149,0
 0808 30 90
 AR
 154,9
 CL
 148,2
 NZ
 159,3
 ZA
 121,5
 ZZ
 146,0
 0809 10 00
 TR
 229,0
 ZZ
 229,0
 0809 29 00
 TR
 237,5
 ZZ
 237,5
 0809 30 10, 0809 30 90
 MK
 55,9
 TR
 202,8
 ZZ


text:
129,4
 0809 40 05
 BA
 60,5
 IL
 124,7
 ZZ
 92,6
 (1) Номенклатура на държавите, определена с Регламент (ЕC) No 1106/2012 на Комисията от 27 ноември 2012 година за прилагане на Регламент (ЕО) No 471/2009 на Европейския парламент и на Съвета относно статистиката на Общността за външната търговия с трети страни по отношение на актуализиране на номенклатурата на държавите и териториите (ОВ L 328, 28.11.2012 г., стр. 7). Код „ZZ“ означава „с друг произход“.


text:
 7.1.2014
 BG
 Официален вестник на Европейския съюз
 L 2/10
 РЕГЛАМЕНТ ЗА ИЗПЪЛНЕНИЕ (ЕС) No 6/2014 НА КОМИСИЯТА
 от 6 януари 2014 година
 за установяване на стандартни стойности при внос с цел определяне на входната цена на някои плодове и зеленчуци
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
 като взе предвид Регламент за изпълнение (ЕС) No 543/2011 на Комисията от 7 юни 2011 г. за определяне на подробни правила за прилагането на Регламент (ЕО) No 1234/2007 на Съвета по отношение на секторите на плодовете и зеленчуците и на преработените плодове и зеленчуци (2), и по-специално член 136, параграф 1 от него,
 като има предвид, че:
 (1)
 В изпълнение на резултатите от Уругвайския кръг на многостранните търговски преговори в Регламент за изпълнение (ЕС) No 543/2011 са посочени критериите, по които Комисията определя стандартните стойности при внос от трети държави за продуктите и периодите, посочени в приложение XVI, част A от същия регламент.
 (2)
 Стандартната стойност при внос се изчислява за всеки работен ден съгласно член 136, параграф 1 от Регламент за изпълнение (ЕС) No 543/2011, като се вземат под внимание променливите данни за всеки ден. В резултат на това настоящият регламент следва да влезе в сила в деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Стандартните стойности при внос, посочени в член 136 от Регламент за изпълнение (ЕС) No 543/2011, са определени в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 6 януари 2014 година.
 За Комисията, от името на председателя,
 Jerzy PLEWA
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 157, 15.6.2011 г., стр. 1.
 ПРИЛОЖЕНИЕ
 Стандартни стойности при внос за определяне на входната цена на някои плодове и зеленчуци
 (EUR/100 kg)
 Код по КН
 Код на третa държавa (1)
 Стандартна стойност при внос
 0702 00 00
 AL
 55,3
 MA
 56,5
 TN
 89,8
 TR
 127,8
 ZZ
 82,4
 0707 00 05
 MA
 158,2
 TR
 170,1
 ZZ
 164,2
 0709 90 70
 MA
 76,1
 TR
 166,2
 ZZ
 121,2
 0805 10 20
 MA
 49,5
 TR
 84,4
 ZA
 44,9
 ZZ
 59,6
 0805 20 10
 MA
 65,6
 ZZ
 65,6
 0805 20 30, 0805 20 50, 0805 20 70, 0805 20 90
 JM
 116,9
 TR
 79,1
 ZZ
 98,0
 0805 50 10
 EG
 64,2
 TR
 62,1
 ZZ
 63,2
 0808 10 80
 CN
 74,5
 MK
 26,2
 US
 176,8
 ZZ
 92,5
 0808 20 50
 CN
 57,2
 US
 154,2
 ZZ
 105,7
 (1) Номенклатура на държавите, определена с Регламент (ЕО) No 1833/2006 на Комисията (ОВ L 354, 14.12.2006 г., стр. 19). Код „ZZ“ означава „с друг произход“.


text:
 11.12.2012
 BG
 Официален вестник на Европейския съюз
 L 337/13
 РЕГЛАМЕНТ ЗА ИЗПЪЛНЕНИЕ (ЕС) No 1173/2012 НА КОМИСИЯТА
 от 4 декември 2012 година
 за вписване на название в Регистъра на защитените наименования за произход и защитените географски указания [Queso Camerano (ЗНП)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
 като има предвид, че:
 (1)
 В съответствие с член 6, параграф 2, първа алинея от Регламент (ЕО) No 510/2006 заявката за регистрация на названието „Queso Camerano“, подадена от Испания, бе публикувана в Официален вестник на Европейския съюз
 (2).
 (2)
 Тъй като Комисията не е получила никакви възражения съгласно член 7 от Регламент (ЕО) No 510/2006, названието следва да се регистрира,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се названието, посочено в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 4 декември 2012 година.
 За Комисията, от името на председателя,
 Dacian CIOLOȘ
 Член на Комисията
 (1) ОВ L 93, 31.3.2006 г., стр. 12.
 (2) ОВ C 101, 4.4.2012 г., стр. 6.
 ПРИЛОЖЕНИЕ
 Предназначени за консумация от човека земеделски продукти, посочени в приложение I към Договора:
 Клас 1.3. Сирена
 ИСПАНИЯ
 Queso Camerano (ЗНП)


text:
 16.1.2016
 BG
 Официален вестник на Европейския съюз
 L 11/1
 РЕГЛАМЕНТ ЗА ИЗПЪЛНЕНИЕ (ЕС) 2016/38 НА КОМИСИЯТА
 от 14 януари 2016 година
 за изменение на Регламент (ЕО) No 555/2008 по отношение на максималния таван на авансовите плащания за подпомагането за инвестиции и иновации в рамките на националните програми за подпомагане в лозаро-винарския сектор
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 54, букви б) и е) от него,
 като има предвид, че:
 (1)
 В член 19, параграф 2 и член 20в, параграф 2 от Регламент (ЕО) No 555/2008 на Комисията (2) се урежда финансовото управление на подпомагането, предоставено за инвестиции и иновации в рамките на националните програми за подпомагане в лозаро-винарския сектор. В посочените разпоредби максималният таван на авансовите плащания по отношение на мярката за инвестиции за финансовите години 2013, 2014 и 2015 и по отношение на мярката за иновации за финансовите години 2014 и 2015 се определя на 50 %. Това временно увеличение спрямо обичайния таван от 20 % следва да продължи да се прилага през 2016 г., за да се улесни изпълнението на посочените мерки на фона на трудното финансово положение, което все още съществува в много държави членки.
 (2)
 Поради това Регламент (ЕО) No 555/2008 следва да бъде съответно изменен.
 (3)
 С цел да се осигури непрекъснатост на условията, предвидени по отношение на авансовите плащания при мерките за инвестиции и иновации, и да се изключи всякаква дискриминация между бенефициерите, настоящият регламент следва да се прилага от 1 януари 2016 г.
 (4)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 555/2008 се изменя, както следва:
 1)
 В член 19, параграф 2 втората алинея се заменя със следното:
 „Размерът на авансовите плащания не надхвърля 20 % от публичната помощ, свързана с инвестицията, и неговото изплащане се извършва при условие на издаването на банкова или еквивалентна на нея гаранция в размер на 110 % от сумата на авансовото плащане. Въпреки това, при инвестиции, за които индивидуалното решение за предоставяне на подпомагане е взето през финансовите години 2013, 2014, 2015 или 2016, размерът на авансовите плащания може да бъде увеличен до размер, равен на 50 % от публичната помощ, свързана със съответната инвестиция. За целите на член 23 от Делегиран регламент (ЕС) No 907/2014 на Комисията (3) задължението се състои в това да бъде изразходвана цялата авансово изплатена сума за изпълнение на съответната операция в рамките на две години след нейното изплащане.
 (3) Делегиран регламент (ЕС) No 907/2014 на Комисията от 11 март 2014 г. за допълнение на Регламент (ЕС) No 1306/2013 на Европейския парламент и на Съвета във връзка с разплащателните агенции и други органи, финансовото управление,


text:
уравняването на сметки, обезпеченията и използването на еврото (ОВ L 255, 28.8.2014 г., стр. 18).“"
 2)
 В член 20в, параграф 2 втората алинея се заменя със следното:
 „Размерът на авансовите плащания не надхвърля 20 % от публичната помощ, свързана с инвестицията в иновации, и неговото изплащане се извършва при условие на издаването на банкова или еквивалентна на нея гаранция в размер на 110 % от сумата на авансовото плащане. Въпреки това, при инвестиции в иновации, за които индивидуалното решение за предоставяне на подпомагане е взето през финансовите години 2014, 2015 или 2016, размерът на авансовите плащания може да бъде увеличен до размер, равен на 50 % от публичната помощ, свързана със съответната инвестиция. За целите на член 23 от Делегиран регламент (ЕС) No 907/2014 задължението се състои в това да бъде изразходвана цялата авансово изплатена сума за изпълнение на съответната операция в рамките на две години след нейното изплащане.“
 Член 2
 Влизане в сила и прилагане
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага от 1 януари 2016 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 14 януари 2016 година.
 За Комисията
 Председател
 Jean-Claude JUNCKER
 (1) ОВ L 347, 20.12.2013 г., стр. 671.
 (2) Регламент (ЕО) No 555/2008 на Комисията от 27 юни 2008 г. относно определяне на подробни правила за прилагане на Регламент (ЕО) No 479/2008 на Съвета относно общата организация на пазара на вино по отношение на програмите за подпомагане, търговията с трети страни, производствения потенциал и проверките в лозаро-винарския сектор (ОВ L 170, 30.6.2008 г., стр. 1).


text:
 ЕВРОПЕЙСКА
 КОМИСИЯ
 Брюксел, 5.2.2020
 C(2020) 531 final
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 5.2.2020 година
 за изменение на Регламент за изпълнение (ЕС) 2016/799 на Комисията по
 отношение на бордовото оборудване за претегляне
 (текст от значение за ЕИП)
 BG BG
 ---pagebreak--- РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 5.2.2020 година
 за изменение на Регламент за изпълнение (ЕС) 2016/799 на Комисията по
 отношение на бордовото оборудване за претегляне
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 165/2014 на Европейския парламент и на Съвета от
 4 февруари 2014 г. относно тахографите в автомобилния транспорт1, и по-специално
 член 11 от него,
 като има предвид, че:
 (1) Инсталирането на бордово оборудване за претегляне е възможност за държавите
 членки, предвидена с член 10г, параграф 5 от Директива 96/53/ЕО, за
 упражняване на контрол върху превозни средства или комбинации от превозни
 средства, за които има вероятност да са надхвърлили максимално допустимата
 маса.
 (2) С Регламент за изпълнение (ЕС) 2019/1213 на Комисията2 се определят
 подробни разпоредби, гарантиращи еднакви правила за оперативна
 съвместимост и съвместимост на бордовото оборудване за претегляне.
 (3) Тъй като изискванията на Регламент за изпълнение (ЕС) 2019/1213 на Комисията
 са в противоречие с разпоредбите за бордовото оборудване за претегляне,
 определени в допълнение 14 към приложение IB към Регламент за изпълнение
 (ЕС) 2016/799 на Комисията, посоченото приложение следва да бъде изменено,
 за да бъде заличена точка 5.5 от допълнение 14.
 (4) Мерките, предвидени в настоящия регламент за изпълнение на Комисията, са в
 съответствие със становището на Комитета за автомобилен транспорт, посочено
 в член 42, параграф 3 от Регламент (ЕС) No 165/2014,
 1
 Регламент (ЕС) No 165/2014 на Европейския парламент и на Съвета от 4 февруари 2014 г. относно
 тахографите в автомобилния транспорт, за отмяна на Регламент (ЕИО) No 3821/85 на Съвета относно
 контролните уреди за регистриране на данните за движението при автомобилен транспорт и за
 изменение на Регламент (ЕО) No 561/2006 на Европейския парламент и на Съвета за хармонизиране на
 някои разпоредби от социалното законодателство, свързани с автомобилния транспорт (OВ L 60,
 28.2.2014 г., стp. 1).
 2
 Регламент (ЕС) 2019/1213 от 12 юли 2019 г. за определяне на подробни разпоредби за гарантиране на
 еднакви условия за постигане на оперативна съвместимост и на съвместимост на бордовото
 оборудване за претегляне в съответствие с Директива 96/53/ЕД на Съвета (ОВ L 192, 18.7.2019 г., стр.
 1).
 BG 1 BG
 ---pagebreak--- ПРИЕ НАСТОЯЩИЯ РЕГЛАМЕНТ:
 Член 1
 Точка 5.5 от допълнение 14 към приложение IB към Регламент за изпълнение (ЕС)
 2016/799 на Комисията се заличава.
 Член 2
 Влизане в сила и прилагане
 Настоящият регламент влиза в сила на двадесетия ден след деня на публикуването му в
 Официален вестник на Европейския съюз.
 Настоящият регламент е задължителен в своята цялост и се прилага пряко във всички
 държави членки.
 Съставено в Брюксел на 5.2.2020 година.
 За Комисията
 Председател
 Ursula VON DER LEYEN
 BG 2 BG


text:
 12.1.2018
 BG
 Официален вестник на Европейския съюз
 L 7/23
 РЕГЛАМЕНТ ЗА ИЗПЪЛНЕНИЕ (ЕС) 2018/48 НА КОМИСИЯТА
 от 11 януари 2018 година
 за вписване на наименование в регистъра на храните с традиционно специфичен характер [Suikerstroop (ХТСХ)]
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1151/2012 на Европейския парламент и на Съвета от 21 ноември 2012 г. относно схемите за качество на селскостопанските продукти и храни (1), и по-специално член 52, параграф 3, буква б) от него,
 като има предвид, че:
 (1)
 В съответствие с член 50, параграф 2, буква б) от Регламент (ЕС) No 1151/2012 в Официален вестник на Европейския съюз бе публикувано подаденото от Нидерландия заявление за регистрация на наименованието „Suikerstroop“ като храна с традиционно специфичен характер (ХТСХ) (2).
 (2)
 „Suikerstroop“ е сиропена течност, получена при варенето на растителната маса, от която се произвежда продуктът, след отделянето на кристалите захар. Наименованието означава „захарен сироп“.
 (3)
 На 16 септември 2014 г. Комисията получи уведомления за възражение от Финландия, Дания и Nordic Sugar AB (дружество, установено в Дания).
 (4)
 Уведомленията за възражение от Дания и Финландия бяха препратени на Нидерландия.
 (5)
 Не бе открита процедура по възражение въз основа на уведомлението, изпратено директно до Комисията от Nordic Sugar AB. В съответствие с член 51, параграф 1, втора алинея от Регламент (ЕС) No 1151/2012 физическо или юридическо лице, което има законен интерес, установено е или пребивава в държава членка, различна от тази, от която е подадено заявлението, може да подаде уведомление за възражение до държавата членка, в която е установено. Следователно Nordic Sugar AB не е имало право да подаде уведомление или възражение пряко пред Комисията.
 (6)
 На 13 ноември 2014 г. Комисията получи мотивирани възражения от страна на Финландия. Мотивираното възражение от Дания вече се съдържаше в уведомлението за възражение. Както мотивираното възражение от Дания, така и това от Финландия бяха счетени за допустими по смисъла на член 21 от Регламент (ЕС) No 1151/2012.
 (7)
 Съгласно член 51, параграф 3 от посочения по-горе регламент с писма от 19 декември 2014 г. Комисията прикани Нидерландия и Финландия, от една страна, и Нидерландия и Дания, от друга, да проведат в срок от три месеца от датата на тези писма необходимите консултации с оглед постигане на съгласие.
 (8)
 По искане на Нидерландия, в съответствие с член 51, параграф 3 от Регламент (ЕС) No 1151/2012, с писмо от 8 април 2015 г. Комисията предостави удължаване на срока за консултации между заинтересованите страни в двете производства по възражение относно горепосоченото заявление. Крайният срок за процедурата по постигане на решение по взаимно съгласие следователно бе удължен до 19 юни 2015 г.
 (9)
 В рамките на предвидения срок не беше постигнато съгласие. С писмо от 22 февруари 2017 г. Нидерландия уведоми Комисията за резултатите от консултациите с Финландия и Дания. Във връзка с това Комисията следва да вземе решение относно регистрацията в съответствие с процедурата, посочена в член 52, параграф 3, буква б) от Регламент (ЕС) No 1151/2012, като отчете резултатите от тези консултации.
 (10)
 В своето мотивирано възражение


text:
Финландия и Дания заявиха, че: 1) наименованието не е специфично (то означава само захарен сироп); 2) идентично наименование се използва за множество сходни продукти, които вече съществуват на пазарите на Дания, Швеция, Финландия, Германия и балтийските държави; 3) характеристиките на продукта и неговият метод на производство не са уникални за този продукт, тъй като други сходни продукти, продавани в Дания, Финландия и Швеция, имат същите специфични характеристики и методи. По-специално Финландия смята, че продуктът, както е описан в заявлението, не може да се счита за „специален“ вид сироп, тъй като продукти, различни от „Suikerstroop“, също са направени от 100 % захарно цвекло или захарна тръстика.
 (11)
 Освен това Дания заяви, че точка 3.1 от спецификацията на продукта, в която се посочва, че „думите“ произведено съгласно нидерландската традиция „да присъстват върху етикета на езика на държавата, в която продуктът се предлага на пазара“ следва да бъде преформулирана, за да бъде приведена в съответствие с член 18, параграф 3 от Регламент (ЕС) No 1151/2012. От друга страна Финландия оспори използването на определението „произведено съгласно нидерландската традиция“, тъй като то не е специфично за продукта, описан в заявлението, и подобни продукти, които се предлагат на пазара в Северна Европа, също могат да бъдат квалифицирани като традиционни.
 (12)
 По време на консултациите с Нидерландия Финландия впоследствие поиска последното изречение на раздел 3.2 „Не съществува друг продукт със същото наименование или сходен продукт с подобно наименование“ да се заличи, тъй като то би било неправилно.
 (13)
 Комисията извърши оценка на аргументите, изложени в мотивираните възражения и в предоставената ѝ информация относно преговорите между заинтересованите страни, и стигна до заключението, че наименованието „Suikerstroop“ следва да бъде регистрирано като ХТСХ.
 (14)
 Възраженията се основават едновременно на букви а) и б) от член 21, параграф 1 от Регламент (ЕС) No 1151/2012.
 (15)
 Що се отнася до несъвместимостта с условията на регламента бяха повдигнати три аспекта: 1) наименованието не е специфично; 2) характеристиките на продукта и неговият метод на производство не са уникални; 3) точка 3.1 от спецификацията на продукта не е в съответствие с член 18, параграф 3 от Регламент (ЕС) No 1151/2012, тъй като в нея се използва формулировката „произведено съгласно нидерландската традиция“.
 (16)
 По отношение на обстоятелството, че използването на наименованието е законно, известно и икономически значимо за сходни селскостопански продукти или храни бе повдигнат един въпрос: идентично наименование се използва за множество сходни продукти, които вече съществуват на пазарите на Дания, Швеция, Финландия, Германия и балтийските държави.
 (17)
 Регламент (ЕС) No 1151/2012 не изисква наименованието на ХТСХ да е специфично. Това изискване е включено в член 4, параграф 2 от Регламент (ЕО) No 509/2006. Въпреки че заявлението бе подадено до Комисията, когато Регламент (ЕО) No 509/2006 на Съвета (3) бе в сила, то бе впоследствие публикувано съгласно Регламент (ЕС) No 1151/2012 и следователно при липсата на конкретни преходни разпоредби се прилага последният регламент. В съответствие с член 18, параграф 2 от Регламент (ЕС) No 1151/2012 дадено наименование отговаря на условията за ХТСХ, ако то е използвано традиционно за този специфичен продукт или е означение за


text:
традиционния или специфичния характер на продукта. В този случай наименованието „Suikerstroop“ е използвано от векове за определянето на този специфичен продукт. То е означение за специфичния характер на продукта, тъй като продуктът представлява сироп, останал от производството на захар от захарно цвекло или захарна тръстика. Следователно наименованието отговаря на изискванията на Регламент (ЕС) No 1151/2012.
 (18)
 Регламент (ЕС) No 1151/2012 не изисква продукт, който е ХТСХ, да е специфичен или отличителен. Той трябва да е разпознаваем и разграничим. Съгласно член 18, параграф 4 от Регламент (ЕС) No 1151/2012 се изключват само наименования, които се позовават на претенции от общ характер, използвани за група от продукти, или на претенции, предвидени в специфично законодателство на Съюза. „Suikerstroop“ е ясно определен по отношение на неговите характеристики и метода на производство. Освен това, продуктът, обхванат от продуктовата спецификация на наименованието „Suikerstroop“, отговаря на изискванията, установени в член 18, параграф 1, букви а) и б) от Регламент (ЕС) No 1151/2012, тъй като начинът на производство съответства на традиционна практика за този продукт и съставките са тези, които обичайно се използват.
 (19)
 Изречението в точка 3.1 от спецификацията на продукта „След края на процедурата по член 18, параграф 3 от Регламент (ЕС) No 1151/2012 намерението е думите „произведено съгласно нидерландската традиция“ да присъстват върху етикета на езика на държавата, в която продуктът се предлага на пазара“ не е в съответствие с член 18, параграф 3 от Регламент (ЕС) No 1151/2012. То следва да се замени със следното изречение: „Наименованието се придружава от обозначението „приготвен в съответствие с традициите на Нидерландия“. Нидерландските органи се съгласиха това изменение да бъде включено в спецификацията на продукта, която трябва да бъде публикувана отново за сведение.
 (20)
 Въпреки че продукти, сходни със „Suikerstroop“, се предлагат на пазара в други държави членки с наименование, което се счита за превод на официалните езици на тези държави членки на понятието „Suikerstroop“, не може да се заключи, че на пазарите на тези държави членки за сходни продукти се използва „идентично наименование“. Наименованието, използвано в тези държави членки, има действително същото значение като „Suikerstroop“ на нидерландски език, но не е идентично със „Suikerstroop“, тъй като е на различен език. Освен това наименованието „Suikerstroop“ не е защитено като такова, а само във връзка с обозначението „приготвен в съответствие с традициите на Нидерландия“.
 (21)
 Следователно тези наименования на продукти, сходни с продукта, посочен в заявлението за „Suikerstroop“, предлагани на пазара в Дания, Швеция, Финландия, Германия и балтийските държави, чието значение е „захарен сироп“ и представляват превод на наименованието „Suikerstroop“ на съответните им езици, могат да продължат да се използват. Те не са идентични със „Suikerstroop“ и не следва да се разглеждат като подражаване или загатване на наименованието „Suikerstroop“, тъй като, след като бъде регистрирано, наименованието „Suikerstroop“ ще трябва да се придружава от обозначението „приготвен в съответствие с традициите на Нидерландия“. Поради това закрилата на това наименование е ограничена единствено до наименованието като отнасящо се до нидерландската традиция.
 (22)
 Освен това е очевидно, че регистрацията на наименованието „Suikerstroop“ не може да попречи на използването на отделните термини „захар“ или


text:
„сироп“, които са често срещани имена.
 (23)
 Нидерландия и Финландия се съгласиха също да се заличи последното изречение на раздел 3.2, което гласи: „Не съществува друг продукт със същото наименование или сходен продукт с подобно наименование“. Това изречение следва да бъде заличено от спецификацията на продукта, която трябва да бъде публикувана отново за сведение.
 (24)
 С оглед на горепосоченото наименованието „Suikerstroop“ следва да бъде вписано в Регистъра на храните с традиционно специфичен характер. Консолидираната версия на единния документ следва да бъде публикувана за сведение.
 (25)
 Мерките, предвидени в настоящия регламент, са в съответствие със становището на Комитета по качеството на селскостопанските продукти,
 ПРИЕ НАСТОЯЩИЯ РЕГЛАМЕНТ:
 Член 1
 Регистрира се наименованието „Suikerstroop“ (ХТСХ).
 Наименованието по първа алинея се използва за идентифициране на продукт от клас 2.3 „Хляб, хлебни изделия, сладкарски и захарни изделия, бисквити и други печива“ от приложение XI към Регламент за изпълнение (ЕС) No 668/2014 на Комисията (4).
 Член 2
 Наименованието, посочено в член 1, се придружава от обозначението „приготвен в съответствие с традициите на Нидерландия“. Консолидираната продуктова спецификация се съдържа в приложението към настоящия регламент.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 11 януари 2018 година.
 За Комисията
 Председател
 Jean-Claude JUNCKER
 (1) ОВ L 343, 14.12.2012 г., стр. 1.
 (2) ОВ C 187, 19.6.2014 г., стр. 9.
 (3) Регламент (ЕО) No 509/2006 на Съвета от 20 март 2006 г. относно селскостопански и хранителни продукти с традиционно специфичен характер (ОВ L 93, 31.3.2006 г., стр. 1).
 (4) Регламент за изпълнение (ЕС) No 668/2014 на Комисията от 13 юни 2014 г. за определяне на правила за прилагането на Регламент (ЕС) No 1151/2012 на Европейския парламент и на Съвета относно схемите за качество на селскостопанските продукти и храни (ОВ L 179, 19.6.2014 г., стр. 36).
 ПРИЛОЖЕНИЕ
 ЗАЯВЛЕНИЕ ЗА РЕГИСТРАЦИЯ НА ХТСХ
 Регламент (ЕО) No 509/2006 относно селскостопански и хранителни продукти с традиционно специфичен характер (*1)
 „SUIKERSTROOP“
 No ЕО: NL-TSG-0007-01203 – 27.1.2014 г.
 1. НАИМЕНОВАНИЕ И АДРЕС НА ГРУПАТА ЗАЯВИТЕЛ
 Наименование
 :
 Kenniscentrum suiker & voeding
 Адрес
 :
 Amsterdamsestraatweg 39a, 3744 MA BAARN
 Тел.
 :
 +31 355433455
 Факс
 :
 +31 355426626
 Е-поща
 :
 info@kenniscentrumsuiker.nl
 2. ДЪРЖАВА ЧЛЕНКА ИЛИ ТРЕТА ДЪРЖАВА
 Нидерландия
 3. СПЕЦИФИКАЦИЯ НА ПРОДУКТА
 3.1. Наименование(я) за регистрация (член 2 от Регламент (ЕО) No 1216/2007 на Комисията
 (1)
 „Suikerstroop“
 Наименованието се придружава от обозначението „приготвен в съответствие с традициите на Нидерландия“.
 3.2. Наименованието
 ☒
 е специфично само по себе си
 ☐
 изразява специфичния характер на селскостопанския или хранителния продукт
 Наименованието се използва традиционно за обозначаване на продукта. „Suikerstroop“ (захарен сироп) се получава при производството на захар. Член 12 от Указа за захарта и сиропа (Warenwet) от 1977 г. постановява, че: „Наименованието“ suikerstroop„, предхождано, когато е целесъобразно, от наименованието на растението, от което се произвежда продуктът, се използва само и единствено за описание на сиропената течност, получена при варенето на растителната маса, от която се произвежда продуктът, след отделянето


text:
на кристалите захар...“
 3.3. Иска ли се запазване на наименованието съгласно член 13, параграф 2 от Регламент (ЕО) No 509/2006?
 ☒
 Регистрация със запазване на наименованието
 ☐
 Регистрация без запазване на наименованието
 3.4. Вид продукт
 Клас 2.3: Сладкарски и захарни изделия, хляб, сладкиши, кейкове, бисквити и други печива
 3.5. Описание на селскостопанския или хранителния продукт, за който се отнася наименованието по точка 3.1. (член 3, параграф 1 от Регламент (ЕО) No 1216/2007)
 „Suikerstroop“ е сиропът, получен при варенето на масата от захарно цвекло или захарна тръстика, от която се произвежда продуктът, след отделянето на кристалите захар, като екстрактното съдържание е най-малко 80 %, съдържанието на пепел е не повече от 4,0 % и относителната чистота е най-малко 73 %. Високото съдържание на сухо вещество в продукта заедно с високата концентрация на захар (над 60 g в 100 g продукт) означават голяма трайност на продукта. Захарта е предпоставка за слабото наличие на „свободна вода“, което означава, че не могат да се развиват микроорганизми.
 Продуктът има следните специфични характеристики:
 цвят
 Градуси по Брикс (2)
 обща захар
 Захарен сироп
 2 000 —30 000 IU (3)
 мин. 79°
 мин. 70 %
 Физични характеристики
 „Suikerstroop“ представлява лепкав, гъст, тъмнокафяв сироп с висок вискозитет. Съдържанието му на захар е много високо, най-малко 70 %.
 Химични характеристики
 „Suikerstroop“ е с относителна чистота от най-малко 73 %. Екстрактното съдържание следва да бъде най-малко 80 %. В допълнение съдържанието на пепел в захарния сироп не може да надхвърля 4 %.
 Органолептични характеристики
 Вкусът на „suikerstroop“ е сладко-солен и леко горчив. Сладкият вкус се получава от високото съдържание на захар, а соленият — от минералните соли и другите (разтворими) съставки на захарното цвекло или захарната тръстика, попаднали в сиропа по време на производствения процес.
 3.6. Описание на метода на производство на селскостопанския или хранителния продукт, за който се отнася наименованието по точка 3.1
 Изходната суровина за „suikerstroop“ е сиропът, останал от производството на захар от захарно цвекло или захарна тръстика, след като са отделени кристалите захар.
 При производството на кристална захар извличането на захарта се извършва след разтварянето на захарното цвекло или захарната тръстика във вода. Другите („незахарни“) съставки на захарното цвекло или захарната тръстика също се разтварят в тази вода.
 Екстрактът се пречиства, сгъстява и кристализира. След кристализирането на така получения захарен разтвор се отделят кристалите захар. „Незахарите“ остават в останалия захарен разтвор, наричан също „изходна течност“ (= сироп, отцеден сироп). Изходната течност все още е с високо съдържание на захар (около 85 %). За да може останалата разтворена захар да кристализира, изходната течност се сгъстява за втори път, докато отново започнат да се образуват захарни кристали. От сиропа отново се отделят кристалите захар. Полученият сироп се нарича Б-сироп, като съдържанието на захар е около 75 % (на сухо вещество) и съдържа относително повече незахари. Б-сиропът е изходната суровина за производството на „suikerstroop“.
 Б-сиропът се подава в смесителен съд за отстраняване на примесите. Изходната суровина се обработва с активен въглен, за да се абсорбират примесите, които след това се отстраняват заедно с активния въглен чрез филтрация. Полученият пречистен Б-сироп


text:
е главната съставка на „suikerstroop“. Към пречистения Б-сироп се добавя захарен разтвор (захар, разтворена във вода) и/или инвертна захар (сироп), за да се получат характеристиките, определени в т. 3.5. Инвертната захар (сироп) представлява сироп, който се получава при разграждането на захарта (захароза) до глюкоза и фруктоза. Пречистеният Б-сироп, захарният разтвор и/или инвертната захар (сироп) се разбъркват, докато образуват хомогенна смес.
 За да се получи „suikerstroop“ със съдържанието, описано в т. 3.5, тази хомогенна сиропена смес се подлага на изпарение под вакуум, докато се постигне желаната стойност по Брикс (най-малко 79°).
 Сиропът се съхранява в резервоари, от които се подава за разфасовка в различни видове опаковки.
 3.7. Специфичен характер на селскостопанския или хранителния продукт
 Специфичният характер на „suikerstroop“ се дължи на това, че качествата му значително се различават от тези на други видове сироп — като ябълковия сироп или сиропа от круши, както и от меласата, по отношение на следните показатели:
 Суровина
 „Suikerstroop“ се отличава по това, че сиропът е получен от 100 % захарно цвекло или захарна тръстика.
 Състав на захарта
 Тъй като сиропът е получен от 100 % захарно цвекло или захарна тръстика, въглехидратите, които съдържа, са почти изключително под формата на захароза и инвертна захар. Съдържанието на захар е най-малко 70 % (вж. също така характеристиките, определени в т. 3.5). Това също го отличава от меласата, чието съдържание на захар е по-ниско от 68 %.
 Вкус
 „Незахарите“ в изходната суровина придават на захарния сироп соления вкус с лек горчив привкус. В съчетание с високото съдържание на захар това създава уникален сладко-солен вкус и аромат, които го отличават от другите видове сироп.
 3.8. Традиционен характер на селскостопанския или хранителния продукт
 Заявлението за регистрация се основава на факта, че продуктът се характеризира с традиционен метод на производство и традиционен състав.
 Традиционен метод на производство
 В миналото (в началото на XVII век) „suikerstroop“ се е произвеждал ръчно, а промишленото му производство е започнало през 1908 г. Оттогава методът на промишлено производство е останал непроменен, въпреки че технологичният процес е бил подобряван, рационализиран и е ставал все по-механизиран. Фабриките (открити в началото на XX век, около 1910 г.) все още работят, като са модернизирани, за да са в крак с техническия прогрес.
 XVII, XVIII и XIX век
 Исторически „suikerstroop“ е страничен продукт при рафинирането на захар. В книгата „De Suikerraffinadeur“ от J.H. Reisig, издадена през 1783 г., е описано как при производството на захарното тесто сиропът се събира във ведра за отцеждане. При процеса на кристализация пречистената захарна маса (с висок вискозитет) се е изсипвала в калъпите за оформяне на захарното тесто. След това калъпите са се оставяли за няколко дни върху ведра за отцеждане. Този сироп бил наричан непокрит сироп. След това формите захарно тесто се покривали с глина за лули (която подпомага кристализацията и предотвратява разтварянето) и отново се поставяли върху ведрата за отцеждане. Върху тях бавно се поливала вода, която да се процежда през тях. Така полученият сироп бил наричан покрит сироп. Покритието (сухата глина) било отстранявано и формите захарно тесто пак били оставяни изправени за няколко дни. След


text:
това ги покривали с по-тънък слой глина за лули и отново ги поставяли върху ведрата за отцеждане, като ги поливали с вода. Полученият по този начин сироп бил наричан последен сироп (най-чистият сироп).
 от XX век до днешни дни
 Напредъкът на технологиите (индустриализацията) увеличи количеството кристална захар, което може да се получи в технологичния процес. Така сместа захар и меласа/меласата (= сироп) съдържа по-голямо количество незахари и по-малко количество захар (общо съдържание на захар, по-ниско от 68 %, и привидна чистота, по-ниска от 73 %). Освен това заради натрупването на примеси (дължащо се на ефикасността на промишления технологичен процес) вкусът на сиропа става много различен, много по-солен, отколкото на последния сироп в миналото (последния сироп, получен при ръчното производство). Но тъй като търсенето на „suikerstroop“ се е запазило, започва специалното му производство. Технологичният процес е разработен около 1900 г. (вж. описанието в т. 3.6) и през 1908 г. започва производството на продукта по начина, какъвто е днес.
 Преглед на технологията на производство през 1908 г. и в момента:
 Технология на производство (както е описана в т. 3.6)
 1908 г.
 Понастоящем
 Изходната суровина e Б-сиропът, получен от производството на захар от захарно цвекло или захарна тръстика.
 X
 X
 Пречистване на Б-сиропа с помощта на активен въглен.
 X
 X
 Добавяне на захарен разтвор и/или сироп от инвертна захар съгласно рецептата.
 X
 X
 Разбъркване до получаването на хомогенна смес.
 X
 X
 Изпаряване чрез нагряване до получаването на желаното съдържание на сухо вещество.
 X
 X
 Традиционен състав
 „Suikerstroop“ традиционно се състои от въглехидратите захароза и инвертна захар, получени от захарно цвекло или захарна тръстика.
 Съдържанието на произвеждания понастоящем „suikerstroop“, изискванията към което са описани в т. 3.9, е същото, както посоченото в Указа за захарта и сиропа (1977 г.).
 В Указа за захарта и сиропа от 1977 г. съдържанието е описано като сиропена течност, получена при варенето на растителната маса, от която се произвежда продуктът, след отделянето на кристалите захар. Освен това екстрактното съдържание трябва да е най-малко 80 %, а привидната чистота — 73 %. Съдържанието на пепел трябва да е най-много 4 %. Главните характеристики на съдържанието не са се променили и са еднакви с изискванията към съдържанието на произвеждания понастоящем „suikerstroop“, както са описани в т. 3.5.
 Традиционна употреба
 „Suikerstroop“ е съставка, която широко се използва в традиционните ястия. В поредицата „Streekgerechten en wetenswaardigheden“ (Местни ястия и любопитни факти) на Jo van Lamoen от 1987—1988 г. е описано, че „suikerstroop“ се използва в много местни ястия, като грьонингенски хляб с подправки (Groningse kruidkoek), кафяв боб с ябълки (bruine bonen met appeltjes), лимбургско кисело месо (Limburgse zoervleisj), ястие от сини сливи от Дрент (Drentse proemenkreuze) и карамелени бонбони от Зеландия (Zeeuwse boterbabbelaars). Също така много рецепти със „suikerstroop“ са включени в готварската книга на Амстердамското училище по домашни умения, 6-то издание от 1910 г. с автор C.J. Wannée. Като примери могат да се посочат сладкишите „bolus“ и „stroopmoppen“, както и многото други ястия, за които се препоръчва да се сервират със „stroopsaus“ (сос на базата на „suikerstroop“), тъй като „традиционните“ холандски рецепти


text:
често не се от най-вкусните.
 3.9. Минимални изисквания и процедури за проверка на специфичния характер
 Специфичният характер на „suikerstroop“ може да бъде проверен спрямо измеримите минимални изисквания, определени в т. 3.5 (цвят, Брикс и обща захар). Производителят контролира всяка партида (при всяко производство) дали отговаря на изискванията.
 Нидерландският орган по безопасността на храните и потребителските продукти (NVWA) проверява този процес чрез мониторинг на контрола. Най-малко веднъж годишно NVWA извършва административна проверка на място при производителите на съхранените данни за цвета, градусите по Брикс и общата захар (измерени от производителя за всяка партида и съхранени в цифров вид).
 4. СЛУЖБИ ИЛИ ОРГАНИ, УДОСТОВЕРЯВАЩИ СЪОТВЕТСТВИЕ СЪС СПЕЦИФИКАЦИЯТА НА ПРОДУКТА
 4.1. Наименование и адрес
 Наименование
 :
 Nederlandse Voedsel en Waren Autoriteit (NVWA)
 Адрес
 :
 Catharijnesingel 59, 3511 GG UTRECHT
 Тел.
 :
 +31 0882233333
 Е-поща
 :
 info@vwa.nl
 ☒
 Обществен
 ☐
 Частен
 4.2. Специфични задачи на службите или органите
 Нидерландският орган по безопасност на храните и потребителските продукти отговаря за проверката дали са спазени изискванията, определени в продуктовата спецификация на „suikerstroop“.
 (*1) Заменен с Регламент (ЕС) No 1151/2012 относно схемите за качество на селскостопанските продукти и храни.
 (1) Регламент (ЕО) No 1216/2007 на Комисията от 18 октомври 2007 г. за приемане на подробни правила за прилагането на Регламент (ЕО) No 509/2006 на Съвета относно селскостопански и хранителни продукти с традиционно специфичен характер (ОВ L 275, 19.10.2007 г., стр. 3).
 (2) Мярка за концентрацията на разтворените вещества (в този случай — на захар) във воден разтвор, измерена с рефрактометър
 (3) Единици ICUMSA (International Commission for Uniform Methods of Sugar Analysis). Колкото стойността на IU е по-висока,
 толкова цветът е по-тъмен. Това представлява непряко измерване на чистотата.


text:
 3.7.2015
 BG
 Официален вестник на Европейския съюз
 L 174/8
 РЕГЛАМЕНТ ЗА ИЗПЪЛНЕНИЕ (ЕС) 2015/1061 НА КОМИСИЯТА
 от 2 юли 2015 година
 за разрешаване на употребата на аскорбинова киселина, натриев аскорбилфосфат, натриево-калциев аскорбилфосфат, натриев аскорбат, калциев аскорбат и аскорбилпалмитат като фуражни добавки за всички видове животни
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. В член 10 от посочения регламент се предвижда извършването на повторна оценка на добавките, чиято употреба е разрешена съгласно Директива 70/524/ЕИО на Съвета (2).
 (2)
 Аскорбиновата киселина, натриевият аскорбилфосфат, натриево-калциевият аскорбилфосфат, натриевият аскорбат, калциевият аскорбат и аскорбилпалмитатът бяха разрешени в съответствие с Директива 70/524/ЕИО без ограничение във времето като фуражни добавки за всички видове животни. Впоследствие посочените продукти бяха вписани в Регистъра на фуражните добавки като съществуващи продукти в съответствие с член 10, параграф 1 от Регламент (ЕО) No 1831/2003.
 (3)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент бяха подадени две заявления за извършване на повторна оценка на аскорбиновата киселина, натриевия аскорбилфосфат, натриево-калциевия аскорбилфосфат, натриевия аскорбат, калциевия аскорбат и на аскорбилпалмитат като фуражни добавки за всички видове животни, както и — в съответствие с член 7 от същия регламент — искане да се разреши нова употреба на аскорбиновата киселина във вода за пиене. Заявителите подадоха искане добавките да се класифицират в категорията „хранителни добавки“. Посочените заявления бяха придружени от данните и документите, изисквани съгласно член 7, параграф 3 от Регламент (ЕО) No 1831/2003.
 (4)
 В съответствие с член 10, параграф 2 от Регламент (ЕО) No 1831/2003 във връзка с член 7 от същия регламент беше подадено заявление за извършване на повторна оценка на аскорбиновата киселина, натриевия аскорбат, калциевия аскорбат и на аскорбилпалмитат като фуражни добавки за всички видове животни. Заявителят подаде искане добавките да се класифицират в категорията „технологични добавки“. Посоченото заявление бе придружено от данните и документите, изисквани съгласно член 7, параграф 3 от Регламент (ЕО) No 1831/2003.
 (5)
 В становищата си от 30 януари 2013 г. (3) Европейският орган за безопасност на храните („Органът“) заключи, че при предложените условия на употреба във фуражите аскорбиновата киселина, натриевият аскорбилфосфат, натриево-калциевият аскорбилфосфат, натриевият аскорбат, калциевият аскорбат и аскорбилпалмитатът не се отразяват неблагоприятно върху здравето на животните и здравето на хората, нито върху околната среда. Органът заключи също така, че аскорбиновата киселина, натриевият аскорбилфосфат и натриево-калциевият аскорбилфосфат се смятат за ефикасни източници на витамин С и че — тъй като употребата на аскорбинова киселина, натриев аскорбат, калциев аскорбат и аскорбилпалмитат като антиоксиданти е разрешена в храните, а функциите им във фуражите е по същество същата, както в храните